kardosdrur/scandi-wiki huggingface dataset:
Søren Sørensen (landstingsmedlem)

Søren Sørensen (født 17. oktober 1801 i Assens Sogn, død 8. november 1892 på Frederiksberg) var en dansk skolemand og politiker.

Han var søn af fæstegårdmand Søren Mortensen i Assens Sogn ved Horsens, hvor han blev født. Efter at have været på Palsgård godskontor 1816-21 kom han på Brahetrolleborg Seminarium, hvorfra han dimitteredes 1824, og var derpå huslærer, indtil han 1826 oprettede en drengeskole i Odense, der 1837 organiseredes som en realskole, den første i Danmark. Han var medbestyrer af denne til 1855, derefter branddirektør til 1872 og levede sine sidste år på Frederiksberg, hvor han døde 8. november 1892. Som medlem af borgerrepræsentationen i Odense (fra 1841) og en tid lang dens formand oprettede han en købstadkommunalforening for Fyn. 1849-53 var han landstingsmand for 6. valgkreds.

Sørensen var medudgiver af Tidsskrift for Almueskolevæsen 1834-39, det første af lærere udgivne danske skoleblad, og samlede 1840 de mindre lærerforeninger på Fyn til en forening for hele stiftet. Foruden nogle skolebøger og mange bladartikler om kommunal- og skoleforhold skrev han Om Undervisning for vordende Borgere (1840), med forslag til at oprette borgerskoler i alle købstæder og realskoler i de større, samt Lege- og Forberedelsesskoler (1854), hvor han i tilslutning til Johann Heinrich Pestalozzi og Friedrich Fröbel anbefalede ordnede lege, anskuelsesundervisning, fortælling og sang som den første undervisning for småbørn. På dette område var Sørensen banebrydende hos os. Han ægtede 11. februar 1826 Nicoline Christine Widding (28. marts 1803 – 17. november 1881), datter af skovrider på Ulriksholm Lorents Widding.

Der findes et litografi fra 1869 udført af I.W. Tegner & Kittendorff.

Kilder 

 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Vor Ungdom, 1892, s. 173.

Skolefolk fra Danmark
Branddirektører fra Danmark
Landstingsmedlemmer i 1840'erne
Landstingsmedlemmer i 1850'erne
Medlemmer af Odense Byråd
Dannebrogsmænd
Faglitterære forfattere fra Danmark
Dansksprogede forfattere fra Danmark
Artikler fra 1. udgave af Dansk biografisk leksikon
Louis Nielsen

Louis Nielsen-kæden sælger briller og kontaktlinser i Danmark. Louis Nielsen er en del af den engelske familieejede virksomhed Specsavers som er placeret på Guernsey.

Historien 
Forretningen startede i 1978 i Aalborg, hvor optikeren Louis Nielsen havde en butik. Han fik den idé at sælge kontaktlinser billigt på abonnement. Ville folk have briller, blev de henvist til andre butikker. Louis Nielsens idé blev hurtigt kopieret af andre brillebutikker i Danmark og resten af verden. Først i 1988 fik Louis Nielsen sit eget brillesortiment. Det gik fremad de næste par år, og i 1994 indførte optikeren et nyt koncept, hvor alle hans briller blev inddelt i prisgrupper. Alle priser er inklusiv enkeltstyrkeglas i kundens styrke. Hans priser er lavere end de fleste andre optikeres. Han tog også penge for synsprøver. Folk stimlede hen til hans forretning for at købe briller. Men hans brillegrossister ville pludselig ikke handle med ham mere. Han tog derfor selv til udlandet for at købe ind. Her opdagede han, at han selv kunne købe stellene til langt lavere priser. Pressen begyndte i 1994 at interessere sig for de folk, der fra hele landet stimlede til hans forretning for at købe billige briller. Brancheorganisationen Optikerforeningen ville længe ikke optage ham i foreningen, men blev i 1996 tvunget af Konkurrencestyrelsen til at tilbyde Louis Nielsen medlemskab i foreningen, hvilket Louis Nielsen. En journalist fandt dengang en brille i Louis Nielsens forretning til kr. 288,- inklusiv enkeltstyrkeglas og samme brille hos en konkurrent til kr. 2989,- eksklusiv glas. Dette blev bragt på forsiden af avisen den efterfølgende søndag, hvilket medførte, at endnu flere busser strømmede til butikken i Aalborg. Louis Nielsen åbnede samme år sin anden forretning i Aarhus, og etablerede i de følgende år en landsdækkende butikskæde.

I september 2004 blev Louis Nielsen ISO 9001-certificeret, som eneste optikerkæde i Danmark. Louis Nielsen blev desuden kåret som værende blandt de 10 brands, der havde størst potentiale i en analyse lavet af Mindshare.

I 2005 opkøbtes Louis Nielsen-kæden af den engelske familieejede optikerkæde Specsavers for et stort trecifret millionbeløb.

Briller 
Siden 2005 leveres alle briller med Pentax-glas.

Hjælp til udlandet 
Louis Nielsen har siden 2010 haft projektet Giv Syn til Tanzania, som giver danskerne mulighed for at donere deres brugte briller til lokale i Tanzania. Konceptet går ud på, at man donerer sine gamle briller til Louis Nielsen, hvorefter de sender dem ned til en person, der har brug for dem et sted, hvor de ikke selv har råd til briller eller kan skaffe et par briller.

COVID-19 har dog sat projektet på pause på ubestemt tid.

Referencer

Eksterne henvisninger 
 Louis Nielsens hjemmeside

Virksomheder i Aalborg
Optikerkæder i Danmark
Etableret i 1978
Sezen Aksu

Sezen Aksu (født Fatma Sezen Yildirim) (født 13. juli 1954 i Denizli) er en tyrkiske folk, popmusik sanger, sangskriver og producer, der har solgt over 40 millioner albums på verdensplan. Hendes øgenavne kan nævnes "Queen of Tyrkisk Pop " og Minik Serçe ("Little Sparrow").

Aksu's indflydelse på Tyrkisk pop og verdensmusik er fortsat lige siden sin debut i 1975, og er blevet forstærket af hendes protektion af og samarbejde med mange andre musikere, herunder Sertab Erener Şebnem Ferah, Askin Nur Yengi, Hande Yener og Levent Yüksel. Hendes arbejde med Tarkan resulterede i det kontinentale hits som "Şımarık" og "Şıkıdım, "og hendes samarbejde med Goran Bregović udvidet sit internationale publikum.

Sezen Aksu blev født i Sarayköy, Tyrkiet. Hendes familie flyttede til İzmir, da hun var 3 år gammel, og hun tilbragte sin barndom og tidlige ungdom der. Efter at have afsluttet high school, begyndte hun at studere på det lokale landbrugs-institut, men forlod college at koncentrere sig om musik. 

Sammen med sin nære ven Ajda Pekkan, er Aksu krediteret med at lægge grunden til tyrkiske popmusik i 1970'erne. Hendes lyd har også spredt over hele Balkan og Grækenland  Det var denne lyd, som ændrede ansigt Eurovision Song Contest, når hendes protegé Sertab Erener vandt i 2003. Aksu har også turneret i Europa og USA til kritiske vurdering.  

Hun har efterlyst en række forskellige årsager, herunder kvinders rettigheder, miljø og uddannelsesmæssige reformer i Tyrkiet. Aksu har været gift og skilt fire gange, men holdt navn fra sit andet ægteskab med Ali Engin Aksu, en læge af geologi, der i øjeblikket er bosat i Canada. Hun har en søn med Sinan Özer.

Diskografi

Album 
1977: Allahaısmarladık
1978  Serçe
1980: Sevgilerimle
1981: Ağlamak Güzeldir
1982: Firuze
1984: Sen Ağlama
1986: Git
1988: Sezen Aksu'88
1989: Sezen Aksu Söylüyor
1991: Gülümse
1993: Deli Kızın Türküsü
1995: Işık Doğudan Yükselir
1996: Düş Bahçeleri
1997: Düğün ve Cenaze
1998: Adı Bende Saklı
2000: Deliveren
2002: Şarkı Söylemek Lazım
2003: Yaz Bitmeden
2005: Bahane
2005: Bahane Remixes
2005: Kardelen
2008: Deniz Yıldızı
2009: Yürüyorum Düş Bahçeleri'nde

Eksterne henvisninger 

 Officiel hjemmeside

Kilder 

Musikere fra Tyrkiet
Sangere fra Tyrkiet
Personer fra Denizli
José Villanueva

José Luis Villanueva (19. marts 1913 i Manila – 1983) var en filippinsk bokser som deltog i de olympiske lege 1932 i Los Angeles.

Villanueva vandt en bronzemedalje i boksning under OL 1932 i Los Angeles. Han kom på tredjeplads i vægtklassen, bantamvægt. I semifinalen tabte han til canadiske Horace Gwynne, som senere vandt finalen mod Hans Ziglarski fra Tyskland. Villanueva vandt bronzefinalen mod en amerikansk bokser. Der var ti boksere fra ti lande som stillede op i vægtklassen som blev afviklet fra den 9. til 13. august 1932.
 
Hans søn Anthony Villanueva vandt en sølvmedalje i boksning under OL 1964 i Tokyo.

Eksterne henvisninger 
 Profil på databaseolympics.com 

Boksere fra Filippinerne
Personer fra Manila
Olympiske bronzemedaljevindere for Filippinerne
Olympiske boksere
Boksere ved sommer-OL 1932
Saad Kamil Al-Fadhli

Saad Kamil Al-Fadhli ( født 6. januar 1963 i Kuwait) er en kuwaitisk fodbolddommer. Han dømte tre kampe i VM 2002, en kamp i Confederations Cup 1997 og en kamp i Asia Cup i 2000.

Karriere

VM 2002 

 1. juni 2002:  –  1–2 (gruppespil)
 12. juni 2002:  –  2–3 (gruppespil)
 29. juni 2002:  –  2–3 (bronzefinale)

Kilder 
http://www.weltfussball.de/schiedsrichter_profil.php?id=1848 

Fodbolddommere
Sportsfolk fra Kuwait
Dommere i VM i fodbold 2002
Gerd Grabher

Gerd Grabher (født 2. november 1953 i Østrig) er en tidligere fodbolddommer fra Østrig. Han dømte en kamp i EM 1996. Kampen var mellem  og  og han gav seks gule kort, og dømte et straffespark til England.

Fodbolddommere fra Østrig
Helmut Kohl (fodbolddommer)

Helmut Kohl (8. februar 1943 – 26. september 1991) var en østrigsk fodbolddommer. Han dømte tre kampe i VM 1990 i Italien, hvor han blandt andet dømte en kvartfinale. 

Kohl døde af kræft, godt et år efter VM.

Se også 
Liste over fodbolddommere der har dømt Champions League-finalen

Fodbolddommere fra Østrig
Dommere i VM i fodbold 1990
Personer døde af kræft
Gerald Lehner

Gerald Lehner (født 12. marts 1968, død 2. september 2016) var en fodbolddommer fra Østrig. Han dømte to kampe i U-21 EM for mænd i Portugal i 2006.

Fodbolddommere fra Østrig
EGN Danmark



Introduktion 

EGN, Executives’ Global Network, er verdens største uafhængige udbyder af professionelle netværksgrupper for erhvervsledere og specialister.  

Virksomheden blev etableret i Svendborg i 1992 under navnet ØKO2002 – siden Netværk Danmark og nu EGN Group. I 2008 blev de første netværksgrupper etableret uden for landets grænser under navnet EGN, Executives’ Global Network.

På globalt plan er EGN verdens største udbyder af netværksgrupper med mere end 45.000 medlemmer i 35 lande efter en fusion med Vistage Worldwide.

Historie

Begyndelsen 1992 - 1996 
EGN, tidligere kendt som Netværk Danmark,  blev startet i Svendborg af Jørgen Galsgaard og hans kone Jeanette Galsgaard. Netværkstanken opstod, da Jørgen som økonomichef ved Fyens Andels Foderstofforretning (FAF) stod i en situation, hvor han manglede ligesindede at spørge til råds. Ved at sende 100 breve ud til andre økonomichefer fik han startet en erfagruppe for økonomi-, finans- og regnskabsansvarlige i dansk erhvervsliv – ØKO2002 – som navnet blev. I 1996 blev et lignende netværk startet for it-chefer, og det samlede antal medlemmer rundede de 1.000.

1996 - 2022 
Efterhånden som flere fagområder kom til, blev netværkene samlet under det fælles navn EGN. I 2004 kom erhvervsmanden Jens Erik Karlskov Jensen ind som partner. I 2008 blev den første netværksgruppe lanceret i Sverige – og dermed blev der taget det første spadestik til det globale netværk, EGN. Senere samme år blev EGN Norge og Singapore føjet til porteføljen, og i de følgende år ekspanderede EGN Group betydeligt, især i Europa og Asien; en udvikling der er fortsat frem til i dag. 

I 2014 trak Jørgen Galsgaard og Jens Erik Karlskov Jensen sig tilbage fra den daglige ledelse, men spillede stadig en aktiv rolle i bestyrelsen, hvor Jens Erik var formand, indtil fusionen i 2022.

I 2015 skifter Netværk Danmark navn til EGN Group. 

I 2016 begyndte EGN Group at samarbejde med Harvard University. Samarbejdet er blevet til to skræddersyede udviklingsforløb med årligt certifikat, hvor livslang læring og strategisk netværk er omdrejningspunktet.

2022 - Nu 
Den 16. december 2022 blev det offentliggjort, at den amerikanske netværksvirksomhed Vistage, der fokuserer på faglige netværksgrupper for bl.a. CEOs og ejerledere, havde gennemført en fusion med EGN Group.   Efter fusionen er Jørgen Galsgaard og Jens Erik Karlskov Jensen, der begge var medejere af familievirksomheden, trådt ud af bestyrelsen.

I denne fusion er Jonatan Persson stadigvæk CEO for EGN, samtidig med at virksomheden beholder deres navn.

Netværksgrupper

Opbygning af grupperne 
EGN tilbyder netværksgrupper for ledere og specialister indenfor mange forskelige felter. Netværksgrupperne har altid tilknyttet en  mødefacilitator, og så består grupperne af cirka 20 medlemmer.

Eksterne henvisninger 
 EGN Danmark  officiel hjemmeside

Erhvervsliv i Danmark
Ledelse
Etableret i 1992
Managementfirmaer i Danmark
Franklin County (Mississippi)

Franklin County er et county i den amerikanske delstat Mississippi. Det samlede areal er 1 468 km², hvoraf 1 462 km² er land og 5,54 km² er vand. I 2006 boede der 8.269 personer svarende til en befolkningstæthed på 5,63 per km².

Administrativt centrum i Franklin County er Meadville. I Franklin County indgår det kommunefri område ('Unincorporated area') McCall Creek.

Byer 
 Bude
 Meadville
 Roxie

Eksterne henvisninger 
 http://www.franklincountyms.com/ 

Counties i Mississippi
Auditorium (computerspil)

Auditorium er et musikbaseret browserspil udviklet af Cipher Prime. Spillet blev udgivet i 2008 til PC. Auditorium er senere udkommet til iOS-enheder, Playstation 3, Xbox 360 og PSP. Dain Saint og William Stallwood er skaberne af Cipher Prime og Auditorium.

Gameplay 
I Auditorium får spilleren ikke nogen form for vejledning. I stedet er det op til spilleren selv at finde ud af, hvordan banerne skal løses. Spillet går ud på at føre en strøm af lys hen til de passende lydcontainere ved hjælp forskellige værktøjer, som spilleren får givet ved banernes start. Værktøjerne bevæges med musen og placeres i strømmen af lys for f.eks. at bøje lyset i en anden retning og hen til en lydcontainer.

Når lydcontainere fyldes, begynder en melodi at spille. Melodien er relativ kort, består ofte af ét instrument, og kører i 'loop', altså melodien spiller uafbrudt indtil lyset ikke længere rammer lydcontaineren. Når alle lydcontainere i banen er fyldte, fortsætter spilleren til næste bane. Undervejs som banerne fortsætter, bliver spilleren introduceret til flere lydcontainere, som skal fyldes op. Hver lydcontainer spiller en anderledes melodi, ofte på et andet instrument, som passer sammen med forrige melodi. Når alle banerne i et akt er fuldført, får spilleren det hele såkaldte soundtrack at høre med alle instrumenterne på samme tid.

Undervejs bliver spilleren introduceret til de forskellige værktøjer, som denne skal bruge til at føre lyset hen til lydcontainerne. Disse værktøjer består af:
 Det Retningsangivende værktøj (Directional Control) skubber lyset i den angivne retning angivet på værktøjet.
 Det Tiltrækkende værktøj (Attraction Control) tiltrækker lyset mod værktøjets midte.
 Kaninværktøjet (Rabbit Control) får lyset til at stige i fart.
 Det Frastødende værktøj (Repulsion Control) sender lyset tilbage samme vej, som det rammer værktøjet.
 Det Afbøjende værktøj (Deflect Control) får lyset til at reflektere væk fra værktøjets overflade. Ved at ændre på værktøjets placering, kan man bruge den til at sende lyset i en bestemt retning.

Yderligere kan hver værktøj også forstørres for at øge dets omfang og effekt.
Der findes også farveringe, som kan give lyset en anden farve. Her skal det farvede lys hen til den korresponderende lydcontainer, altså skal blåt lys hen til en blå lydcontainer osv.

Akter 
Auditorium Består af 15 akter, hvoraf hvert akt består af 4-6 baner. Hver bane afslører delvist et instrument i aktets fulde soundtrack. Ved sidste bane af et akt, kan spilleren høre det fulde soundtrack.

Akterne består af:
 Hajimemashite
 Amethyst
 Solace
 Atlantic
 Vitesse
 Liminal
 Sunset
 Transmission
 Sojourn
 Crystal
 Daydream
 Rain
 Shadow
 Verdant
 Finale

Der findes også en demo af spillet, som kan spilles på hjemmesiden for Auditorium. Denne demo består af fire akter:
 Hajimemashite
 Winter
 Spring
 Preview

Eksterne henvisninger 
Auditorium demo og hjemmesideCipher Prime hjemmeside og blog

Computerspil fra 2008
IOS-spil
PlayStation 3-spil
PlayStation Portable-spil
Windows-spil
Mac OS X-spil
Jill

Jill er et pigenavn. Det bruges mest i engelsktalende lande som kortform af pigenavnet Gillian, men bruges nu også som et selvstændigt navn. I Danmark bærer 565 personer i 2011 et af disse navne ifølge Danmarks Statistik.

Kendte personer med navnet 
 Gillian Anderson, amerikansk skuespiller.
 Gillian Armstrong, australsk filminstruktør.
 Jill Clayburgh, amerikansk skuespiller.
 Gillian Gilks, engelsk badmintonspiller.
 Jill de Jong, hollandsk fotomodel.
 Jill St. John, amerikansk skuespiller.
 Gillian Whitehead, newzealandsk komponist.

Noter 

Pigenavne
Bruno Ahlberg

Bruno Valfrid Ahlberg (23. april 1911 i Esbo – 9. februar 1966 i Helsingfors) var en finsk bokser som deltog i de olympiske lege 1932 i Los Angeles og 1936 i Berlin.
 
Ahlberg vandt en bronzemedalje i boksning under OL 1932 i Los Angeles. Han kom på en tredjeplads i vægtklassen, weltervægt efter, amerikanske Edward Flynn og Erich Campe fra Tyskland. Der var 16 boksere fra 16 lande som stillede op i vægtklassen, som blev afviklet fra den 9. til 13. august 1932.

Eksterne henvisninger 
 Profil på databaseolympics.com 

Boksere fra Finland
Olympiske boksere fra Finland
Boksere ved sommer-OL 1932
Boksere ved sommer-OL 1936
Sten Suvio

Sten Suvio (25. november 1911 – 19. oktober 1988) var en finsk bokser, som vandt OL-guld i weltervægt ved de olympiske lege 1936 i Berlin. Efter OL blev han professionel med begrænset succes, men boksede mod flere af datidens danske boksere.

Amatørkarriere 
Som ung var Suvio talentfuld fodboldspiller og bryder og dyrkede endvidere hurtigløb på skøjter. Han begyndte imidlertid at bokse som 15 årig i 1927, og allerede to år efter i 1929 vandt han sølv ved de finske amatørmesterskaber i boksning. Året efter vandt han igen sølv, og i årene 1933-36 vandt han det finske mesterskab i weltervægt fire gange.

I 1936 blev han udtaget til OL i Berlin, hvor han vandt en guldmedalje i weltervægt efter i semifinalen at have besejret danskeren Gerhard Pedersen. I finalen besejrede han tyske Michael Murach.

Olympiske resultater 
OL-turneringen 1936 (weltervægt):
 Keikan Ri (Japan) PTS
 Leonard Cook (Australiena) PTS
 Imre Mandi (Ungarn) PTS
 Gerhard Pedersen (Danmark) PTS
 Michael Murach (Germany) PTS

Professionel karriere 
Efter OL-guldet blev Suvio professionel og opnåede 34 sejre i 46 kampe. Det lykkedes dog aldrig Suvio at opnå større succes som professionel. Han debuterede som professionel i London i november 1936 med et nederlag mod Dave McCleave og flyttede herefter til USA, hvor han i 1937 boksede 8 kampe i Brooklyn. Efter et nederlag til Spider Hewitt flyttede Suvio tilbage til Europa. Han boksede en kamp om det finske mesterskab i weltervægt, men opnåede alene uafgjort, hvorefter han besejrede de danske boksere Hans Holdt og Hans Drescher i København i 1938. Suvio led dog karrierens tredje nederlag, da han i en returmatch mod Hans Drescher i november 1938 tabte på point.

Suvio boksede herefter en række kampe i Sverige, Frankring og Tyskland. I juni 1939 mødte Suvio den tyske mester i weltervægt, Gustav Eder, og tabte på point. En returkamp nogle måneder senere i Berlin førte også til et nederlag for Suvio. Han boksede yderligere et par kampe i Tyskland, og en enkelt kamp i 1940 i det besatte Polen, inden Suvio atter vendte tilbage til Skandinavien, hvor han i København i 1940 tabte til Henry Nielsen og i Göteborg i januar 1941 igen vandt over Hans Holdt. I 1943 slog han Poul Kops ud i 5. omgang i Helsinki, men krigen gjorde det vanskeligt at opnå kampe i Europa, og Suvio kom først til at bokse igen efter krigen i 1945, da han to gange boksede uafgjort mod Henry Nielsen. I 1946 vandt han det finske mesterskab i weltervægt, men karrieren førte ingen vegne hen, og efter to nederlag i sydafrika i 1948 opnåede Suvio to sejre over et par urutinerede boksere, hvorefter Suvio trak sig tilbage.

Efter boksekarrieren fungerede Suvio som træner, og trænede bl.a. det svenske olympiske boksehold i 1949-57 og herefter det tyrkiske bokselandshold. Suvio blev i 2005 optaget i det finske Boxing Hall of Fame.

Eksterne henvisninger 
 Profil på databaseolympics.com 
 Professionel rekordliste på boxrec.com
 Profil på boxrec.com 

Boksere fra Finland
Olympiske mestre fra Finland
Olympiske boksere fra Finland
Boksere ved sommer-OL 1936
Armand Apell

Armand Apell (16. januar 1905 – 4. august 1990) var en fransk bokser som deltog i de olympiske lege 1928 i Amsterdam.

Apell vandt en sølvmedalje i boksning under OL 1928 i Amsterdam. Han kom på en andenplads i fluevægt. Han tabte i finalen til Antal Kocsis fra Ungarn. Der var 19 boksere fra 19 lande som stillede op i vægtklassen som blev afviklet fra den 7. til 11. august 1928.

Eksterne henvisninger 
 
 Profil på databaseolympics.com 

Boksere fra Frankrig
Olympiske sølvmedaljevindere fra Frankrig
Olympiske boksere fra Frankrig
Boksere ved sommer-OL 1928
Medaljevindere ved sommer-OL 1928
Jean Ces

Jean Ces (13. januar 1906 – 25. december 1969) var en fransk bokser som deltog i de olympiske lege 1924 i Paris.

Ces vandt en bronzemedalje i boksning under OL 1924 i Paris. Han kom på en andenplads i vægtklassen bantamvægt. Der var enogtyve boksere fra femten lande som deltog i vægtklassen som blev afholdt den 15. til 20. juli 1924. Ces tabte semifinalen til Salvatore Tripoli fra USA. I bronzefinalen besejrede han svenske Oscar Andrén.

Eksterne henvisninger 
 

Boksere fra Frankrig
Olympiske bronzemedaljevindere fra Frankrig
Medaljevindere ved sommer-OL 1924
Olympiske boksere fra Frankrig
Boksere ved sommer-OL 1924
Franklin County

Franklin County er navnet på fireogtyve amter i USA:

 Franklin County, Alabama
 Franklin County, Arkansas
 Franklin County, Florida
 Franklin County, Georgia
 Franklin County, Idaho
 Franklin County, Illinois
 Franklin County, Indiana
 Franklin County, Iowa
 Franklin County, Kansas
 Franklin County, Kentucky
 Franklin County, Maine
 Franklin County, Massachusetts
 Franklin County, Mississippi
 Franklin County, Missouri
 Franklin County, Nebraska
 Franklin County, New York
 Franklin County, North Carolina
 Franklin County, Ohio
 Franklin County, Pennsylvania
 Franklin County, Tennessee
 Franklin County, Texas
 Franklin County, Vermont
 Franklin County, Virginia
 Franklin County, Washington
Laglio

Laglio er en mindre by – og kommune – i Lombardiet i det nordlige Italien. Byen ligger på den vestlige bred af Comosøen og hører administrativt under provinsen Como. Byen har  indbyggere.

I 2001 købte skuespilleren George Clooney en større luksuriøs villa midt i byen, helt ned til søen. Villaen var oprindeligt ejet af familien Heinz, kendt for især deres ketchupproduktion. Villaens navn er Villa Oleandra og den blev købt af Clooney for at have et sted at trække sig tilbage til fra offentlighedens øjne. Villaen lagde endvidere lokaliteter til nogle af scenerne i filmen Ocean's Twelve.

Referencer 

Byer i Lombardiet
Comosøen
Como (provins)
Jean Despeaux

Jean Despeaux (22. oktober 1915 – 25. maj 1989) var en fransk bokser som deltog i de olympiske lege 1936 i Berlin.

Despeaux blev olympisk mester i boksning under OL 1936 i Berlin. Han vandt en guldmedalje i mellemvægt. I finalen besejrede han norske Henry Tiller. Der var 19 boksere fra 19 lande som stillede op i vægtklassen, som blev afholdt fra den 11. til 15. august 1936.

Eksterne henvisninger 
 
 Profil på databaseolympics.com 

Boksere fra Frankrig
Olympiske boksere fra Frankrig
Olympiske mestre fra Frankrig
Boksere ved sommer-OL 1936